หนาวๆ ร้อนๆ
ระยะนี้รัฐบาลเดินหน้าเพิกถอนสิทธิการครอบครองที่ดินหลายแห่งแถบเขาใหญ่ที่บุกรุกเขตอุทยานแห่งชาติ
24 เม.ย. 2558

โดย...แบงก์กลิ้ง
ระยะนี้รัฐบาลเดินหน้าเพิกถอนสิทธิการครอบครองที่ดินหลายแห่งแถบเขาใหญ่ที่บุกรุกเขตอุทยานแห่งชาติ แต่ ชูเกียรติ จิตติไมตรีสกุล เอ็มดี บริษัทบริหารสินทรัพย์สุขุมวิท (บสส.) แลนด์ลอร์ดอันดับต้นๆ ของประเทศ ยังมั่นใจว่าที่ดินในพอร์ตไม่ว่าจะเป็นสินทรัพย์รอการขาย (เอ็นพีเอ) กว่า 2 หมื่นล้านบาท หนี้ที่ด้อยคุณภาพ (เอ็นพีแอล) อีก 3.6 แสนล้านบาท ที่มีหลักทรัพย์ค้ำประกันอีก 9 หมื่นล้านบาท ไม่น่าจะมีปัญหา เพราะล้วนเป็นหนี้ที่ซื้อจากธนาคารพาณิชย์ และธนาคารพาณิชย์ก็น่าจะตรวจสอบหลักทรัพย์ค้ำประกันมาเป็นอย่างดีแล้วว่า มีการดำเนินการถูกต้องตามกฎหมาย
แต่พอมีข่าวว่าที่ดินเขาใหญ่หลายแห่ง เจ้าของยืนยันว่าซื้อมาโดยมีโฉนดถูกต้อง แต่เมื่อตรวจสอบพบว่าเป็นการออกโฉนดที่ไม่ถูกต้องตามกฎหมาย ก็ต้องถูกยึดเหมือนกัน ที่หวาดเสียวที่สุด คือที่ดินเกาะยาวใหญ่ จ.พังงา กว่า 200 ไร่
“ชูเกียรติ” เลยเสียงอ่อย ตอบได้แค่ว่ารัฐบาลมีสิทธิเพิกถอนที่ดินได้อยู่แล้ว